
คำแนะนำการชำระภาษี
องค์การบริหารส่วนตำบลทุ่งโพธิ์
"เงินภาษีมีค่าต่อการพัฒนาท้องถิ่นให้เจริญ"

		
งานพัฒนาและจัดเก็บรายได้ 
มีหน้าที่ความรับผิดชอบเกี่ยวกับ งานจัดเก็บรายได้และพัฒนารายได้ งานภาษีอากร ค่าธรรมเนียมการจัดหา ผลประโยชน์จากสิ่งก่อสร้างและทรัพย์สิน งานจัดทำ/ตรวจสอบบัญชี และงานจัดเก็บขยะมูลฝอยและสิ่งปฏิกูล งานควบคุม กิจการค้าและค่าปรับ งานทะเบียนควบคุมและเร่งรัดรายได้ 

กระบวนการ ขั้นตอน และวิธีปฏิบัติในการให้บริการประชาชนของส่วนการคลัง
กำหนดการยื่นแบบชำระภาษี 
1. ภาษีที่ดินและสิ่งปลูกสร้าง แจ้งประเมินภาษีภายในเดือนกุมภาพันธ์ ชำระภาษีภายในเดือน เมษายน ของทุกปี 
2. ภาษีป้าย ยื่นแบบระหว่าง วันที่ 2  มกราคม 2563  ถึงวันที่ 31 มีนาคม 2563

การจัดเก็บภาษีป้าย
ขั้นตอนการให้บริการ 
1. ผู้มีหน้าที่เสียภาษีป้ายยื่นแบบแสดงรายการภาษีป้าย (ภ.ป.1) พร้อมเอกสารประกอบ 
2. เจ้าหน้าที่ตรวจสอบเอกสาร 
3. ผู้มีหน้าที่เสียภาษีป้ายชำระเงินและรับใบเสร็จรับเงิน (ภ.ป.7) 
เอกสารประกอบการพิจารณา 
1. บัตรประจำตัวประชาชน หรือ สำเนาบัตรประชาชน
2. ใบเสร็จรับเงินค่าภาษีป้ายปีที่ผ่านมา (ภ.ป.7) 
3. เอกสารต่างๆที่เกี่ยวข้องกับป้าย
4. ขนาดของป้าย
5. สำเนาทะเบียนบ้าน 
6. สำเนาโฉนดที่ดิน 

ภาษีที่ดินและสิ่งปลูกสร้าง
ขั้นตอนการให้บริการ 
1. แต่งตั้งพนักงานสำรวจ พนักงานประเมิน  และพนักงานเก็บภาษี
2. สำรวจที่ดินและสิ่งปลูกสร้าง 
3. ทำบัญชีรายการที่ดิน แสดงประเภท จำนวน และขนาด และประกาศไม่น้อยกว่า 30 วัน
4. ผู้บริหารเห็นว่าไม่ถูกต้องสั่งแก้ไข หรือผู้เสียภาษีแจ้งผู้บริหารขอแก้ไข
5. กรมธนารักษ์ส่งราคาประเมินที่ดินและสิ่งปลูกสร้างให้ อปท.
6. จัดทำประกาศราคาประเมินทุนทรัพย์ของที่ดินและสิ่งปลูกสร้าง (ภ.ด.ส.1) อัตราภาษี และรายละเอียดอื่นที่จำเป็นในการในการจัดเก็บภาษี
7. แจ้งการประเมินภาษีที่ดินและสิ่งปลูกสร้าง
เอกสารประกอบการพิจารณา
1. บัตรประจำตัวประชาชน หรือ สำเนาบัตรประชาชน เจ้าของที่ดินและเจ้าของสิ่งปลูกสร้าง 
2. ใบเสร็จรับเงินค่าภาษีที่ดินสิ่งปลูกสร้างที่ผ่านมา 
3. สำเนาทะเบียนบ้าน เจ้าของที่ดินและเจ้าของสิ่งปลูกสร้าง
4. สำเนาโฉนดที่ดิน 

ค่าธรรมเนียมใบอนุญาต
เป็นค่าธรรมเนียมและค่าใบอนุญาตที่เก็บจากผู้ประกอบการตามพระราชบัญญัติการสาธารณสุข พ.ศ.2535  ซึ่งองค์การบริหารส่วนตำบลทุ่งโพธิ์ได้ตราเป็นข้อบัญญัติและประกาศใช้  ตั้งแต่วันที่  4  พฤศจิกายน  2545  ประกอบด้วย
1. ข้อบัญญัติเรื่องการควบคุมกิจการหรือการค้าที่เป็นอันตรายต่อสุขภาพ  พ.ศ.2545
2. ข้อบัญญัติเรื่องการควบคุมการเลี้ยงและปล่อยสัตว์  พ.ศ.2545
3. ข้อบัญญัติเรื่อง  การจำหน่ายสินค้าในที่หรือทางสาธารณะ พ.ศ.2545
4. ข้อบัญญัติเรื่อง  การกำจัดสิ่งปฏิบัติกูลขยะมูลฝอยพ.ศ.2545
 
  การชำระค่าธรรมเนียมใบอนุญาต
ให้ผู้ประกอบการ ไปยื่นชำระค่าธรรมเนียมหรือใบอนุญาต  ภายในเดือนมกราคมของทุกปี เพราะใบอนุญาตแต่ละประเภทจะหมดอายุในวันที่ 31 ธันวาคม ของทุกปี

การชำระค่าขยะมูลฝอย / ค่าธรรมเนียมอื่น ๆ 
ขั้นตอนการให้บริการ 
- ผู้มีหน้าที่ชำระค่าขยะมูลฝอย / ค่าธรรมเนียมอื่น ๆ ติดต่อเจ้าหน้าที่ 
เอกสารประกอบการพิจารณา 
- แจ้งที่อยู่ / เอกสารที่เกี่ยวข้องการชำระค่าธรรมเนียม
การชำระค่าธรรมเนียม


	ติดต่อในเวลาราชการ 8.30 น.- 16.00 น.








ติดต่อสอบถามรายละเอียดเพิ่มเติมได้ที่องค์การบริหารส่วนตำบลทุ่งโพธิ์

